Predkladacia správa

         Národná rada SR prijala na svojej 4. schôdzi uznesenie č. 110 z 11. decembra 2002 v ktorom žiada vládu SR plniť úlohy, ktoré sú prenesené do predkladaného návrhu opatrení na zabezpečenie plnenia týchto úloh.
         Návrh uznesenia bol zaslaný Ministerstvu financií SR, ktoré bolo z dôvodu vecnej príslušnosti požiadané o zaujatie stanoviska k  predmetným úlohám z uznesenia NR SR. Ministerstvo financií SR zdôvodnilo nesúhlas s  úlohou v bode 2 návrhu uznesenia NR SR, ktorú navrhuje zrušiť a úlohu v bode 3 návrhu uznesenia NR SR upraviť tak, aby bola vypustená časť vety „...alebo na zníženie schodku štátneho rozpočtu na rok 2003“.Úlohy, ktorými žiada  NR SR vládu SR o ich plnenie, môže vláda SR splniť alebo odmietnuť, nemôže ich zrušiť.                
        Návrh opatrení nebol predložený na medzirezortné pripomienkové konanie, nakoľko v zmysle čl. 3.1.5 Metodického pokynu na prípravu a predkladanie materiálov na rokovanie vlády SR sa naň uplatňuje výnimka.
       Návrh uznesenia je predkladaný ako návrh v dvoch alternatívach, o plnení ktorej rozhodne vláda SR.